**Protokoll fra møte i Forskningsetisk utvalg**

Tid: 25. november 22 kl. 10.00 - 12.00
Sted: UiO, Lucy Smiths hus, møterom 8

*Til stede:*

Bjørn T. Ramberg, professor; Institutt for filosofi, ide- og kunsthistorie og klassiske språk, HF, møteleder

Marit Halvorsen, professor, Institutt for offentlig rett, JUR,
Ole Herman Ambur, førsteamanuensis; Fakultet for helsevitenskap, OsloMet
Kristin Heggen, professor, Institutt for helse og samfunn, MED
 *Sekretariatet*
Mette Sollihagen Hauge, seniorrådgiver, Avdeling for forsknings- og innovasjonsadministrasjon (referent)

*Meldt forfall*Marie Eikemo, postdoktor, Psykologisk institutt, SV
Madiha Khalil, seniorrådgiver/advokat, Avdeling for forsknings- og innovasjonsadministrasjon,

**Saksliste**

|  |  |
| --- | --- |
| Sak FEU 51/2022 | **Godkjenning av protokoll fra møte 24. oktober 2022** Protokollene ble godkjent. |
| Sak FEU 52/2022 | **Sak MN - Kjemi** Utkast til uttalelse i sak 2022/14523 ble gjennomgått og diskutert.Endelig versjonsutkast sendes på sirkulasjon før utsending til melder og innmeldt.  |
| Sak FEU 53/2022 | **Research ethics case 2022/40054**Tilbakemelding fra melder til utkast til referat fra møte 24. okt. 2022 ble gjennomgått. Referatet ble ferdigstilt i møtet.Tilbakemelding fra innmeldt til utkast til referat fra møte 3.nov. 2022 er gitt utsatt frist til 12. des. 2022. |
| Sak FEU 54/2022 | **Research ethics case 2022/40448**Tilbakemelding fra melder til utkast til referat fra møte 24. okt. 2022 ble gjennomgått. Innspillene vil tas inn i endelig referat fra dette møtetTilbakemelding fra innmeldt til utkast til referat fra møte 4.nov. 2022 er gitt utsatt frist til 12. des. 2022. |
| Sak FEU 54/022 | **Oppfølging** **av Riksrevisjonens rapport om forskningsetikk i UH- sektoren** Riksrevisjonen gjennomførte en revisjon i 2021 for å kontrollere at de statlige forskningsinstitusjonene i UH-sektoren har lagt til rette for at forskningen skjer i samsvar med lov og anerkjente forskningsetiske normer og regler. På denne bakgrunn startet en arbeidsgruppe med leder og nestleder ved henholdsvis Forskningsetisk utvalg og Felles redelighetsutvalg et felles oppfølgingsarbeid. Arbeidet har resultert i forslag til reviderte mandat og retningslinjer for behandling av saker om mulige brudd på anerkjente forskningsetiske normer.Videre er det utarbeidet et felles meldeskjema. Lederne av utvalgene presenterte arbeidet i dekanmøte 16. nov. 2022. Arbeide har fått svært positive tilbakemeldinger fra både rektoratet og dekanmøtet. Endelige dokumenter vil legges frem for styrebehandling 7. feb. 2023.Videre er det satt i gang et arbeid for å bedre nettsiden for Forskningsetikk på norsk og engelsk. I den forbindelse vil det utarbeides en side med oversikt over Forskningsetisk utvalgs uttalelser som skal være offentlig tilgjengelige.  |
| Sak FEU 55/022 | **Eventuelt**I henholdt til mandatet for Forskningsetisk utvalg kan saker tas opp på eget initiativ. Håndtering av potensielle saker man får kjennskap til gjennom en annen innmelders melding ble overordnet diskutert. Sekretariatet vil i arbeidet med å ferdigstille retningslinjer for behandling av saker om mulige brudd på anerkjente forskningsetiske normer sikre at saker som tas opp på eget initiativ omtales. |